Serkêşîya Komîteya Ciwanîye û Sporî de Kobanê de bi seyan ciwanî ameyî têhet û hêrişê îşxalî yê dewleta tirke şermezar kerdî.
Badê rayraşîyayîşî verê stadyumî de çalakîye açarîye mîtîngî. Bi nameyê Komîteya Ciwanîye û Sporî Kacîn Ehmedî metnê çapemenîye wende. Ehmedî bale ante hêrişanê qirkerdişî yê dewleta tirke yê vera kurdan ser û vat: ''Hêrişanê dewleta tirke de sîvîlî yenê hedefgirewtene. La ê se kenê wa bikerê rixmê heme hêrişan do çirey meeşkê îdareyê kurdan bişikinê. Ganî ciwanî vera nê hêrişan xeta şehîdan de têkoşînî pîlêr bikerê.''
